open-index/open-wikipedia-markdown huggingface dataset:
პაულინო ალკანტარა

**პაულინო ალკანტარა** (; 7 ოქტომბერი 1896, ილოილო, ფილიპინები — 13 თებერვალი 1964, ბარსელონა, ესპანეთი) — ფილიპინური წარმოშობის ესპანელი ფეხბურთელი. იგი საფეხბურთო კლუბ „ბარსელონას“ ისტორიაში საუკეთესო თავდამსხმელია. ამ კლუბის მაისურის ქვეშ მის ანგარიშზე 357 ოფიციალურ და ამხანაგურ შეხვედრაში 369 გოლია. გარდა ამისა პაულინო „ბარსას“ ყველაზე ახალგაზრდა ფეხბურთელია, რომელიც კი ოდესმე გამოსულა მოედანზე.

## ბიოგრაფია
### საკლუბო კარიერა 
#### დებიუტი 15 წლის ასაკში 
პაულინო ალკანტარა დაიბადა ფილიპინებზე კატალონიელი მამისა და ფილიპინელი დედის ოჯახში,, პაულინომ ესპანეთის ნაკრებში თამაშიც მოასწრო.

1920 წელს ალკანტარა, რიკარდო სამორასთან, ხოსეპ სამიტიერსა და ფელიქს სესუმაგასთან ერთად აირჩიეს ესპანეთის წარმომადგენლებად ზაფხულის ოლიმპიურ თამაშებზე, რომლებიც უნდა გამართულიყო ბელგიის ქალაქ ანტვერპენში. ოლიმპიური თამაშების ნაცვლად ალკანტარამ სახლში დარჩენა და სამედიცინო გამოცდების ჩაბარება გადაწყვიტა. საბოლოოდ, პაულინომ ესპანეთისთვის დებიუტი განახორციელა 1921 წლის 7 ოქტომბერს 25 წლის ასაკში, ბელგიის ნაკრების წინააღმდეგ მატჩში, სადაც თამაშის ორივე გოლი მან გაიტანა. საერთო ჯამში პაულინომ ესპანეთის ნაკრებში ჩატარებულ 6 მატჩში 6 გოლის გატანა მოახერხა.

## მიღწევები 
* **კატალონიის ჩემპიონი: 10**
1913, 1916, 1919, 1920, 1921, 1922, 1924, 1925, 1926, 1927
* **ესპანეთის თასის მფლობელი: 5**
1913, 1920, 1922, 1925, 1926

## რესურსები ინტერნეტში 
* პაულინო ალკანტარა. „ალიონზე“ 
* სტატისტიკა საიტ Futbol.sportec.es-ზე 
* პაულინო ალკანტარა „ბარსელონას“ ოფიციალურ საიტზე 

## სქოლიო
კატეგორია:დაბადებული 1896
კატეგორია:გარდაცვლილი 1964
კატეგორია:ესპანელი ფეხბურთელები
კატეგორია:ბარსელონის ფეხბურთელები
კატეგორია:კატალონიელი ფეხბურთელები
ნული ყოფაქცევაში

**ნული ყოფაქცევაში** () — ჟან ვიგოს 1933 წლის მოკლემეტრაჟიანი ფილმი. მისი ჩვენება აკრძალული იყო 1946 წლის 15 თებერვლამდე. ფილმმა გავლენა მოახდინა ფრანსუა ტრიუფოს ფილმზე „ოთხასი დარტყმა“ და ლინდზი ანდერსონის ფილმზე „თუ...“.

## რესურსები ინტერნეტში 
* 
* "Zéro de conduite: Rude Freedom" by B. Kite. Criterion Collection Essay
* 
* Watch the film  on Google Video

კატეგორია:1933 წლის ფილმები
კატეგორია:ფრანგული ფილმები
კატეგორია:ფრანგულენოვანი ფილმები
კატეგორია:ჟან ვიგოს ფილმები
კატეგორია:შავ-თეთრი ფილმები
კატეგორია:მოკლემეტრაჟიანი ფილმები
Mount & Blade

***Mount & Blade*** — მოქმედებითი როლური ვიდეო თამაში, რომელიც შექმნა თურქულმა კომპანია TaleWorlds Entertainment-მა და გამოსცა Paradox Interactive-მა Microsoft Windows-ის, Linux-ისა და OS X-ის პლატფორმებისთვის. თამაში ჩრდილოეთ ამერიკაში გამოვიდა 2007 წლის 16 სექტემბერს, ხოლო ევროპაში - 2007 წლის 19 სექტემბერს.

*Mount & Blade* არის ერთმოთამაშიანი action/RPG, ფენტეზის ელემენტების გარეშე, სადაც მოქმედება ვითარდება შუა საუკუნეებში და გამოირჩევა საბრძოლო სისტემით, რომელიც საშუალებას აძლევს მოთამაშეს ცხენიდან ბრძოლას. მოთამაშეს შუძლია აირჩიოს 5 ფრაქციიდან ერთ-ერთი და იბრძოლოს როგორც დაქირავებულმა მებრძოლმა ან დაიჭიროს ნეიტრალიტეტი ბრძოლაში.

*Mount & Blade* დადებითად მიიღო სათამაშო პრესამ. მიმოხილველებმა ძირითადად შეაქეს ინოვაციური საბრძოლო მექანიკა, პერსონაჟის უნარჩვევების სისტემა და მოდინგის ფართო საზოგადოება . თუმცა გააკრიტიკეს კუესტების და დიალოგების განმეორებადობის და გრაფიკის უხარისხობის გამო. საერთო განხილვების საიტებზე GameRankings-სა და Metacritic-ზე ფლობს 73%-ს 100-დან (27 მიმოხილვაზე დაყრდნობით) და 72/100 (27 მიმოხილვაზე დაყრდნობით).

2010 წლის მარტში გამოვიდა გაგრძელება სახელწოდებით *Mount & Blade: Warband*, ხოლო 2011 წლის მაისში გამოსცეს დამატება *Mount & Blade: With Fire & Sword*, რომელიც დაფუძნებული არის ჰენრიკ სენკევიჩის ისტორიულ რომანზე *ცეცხლითა და ხმლით*.

## რესურსები ინტერნეტში 
*ოფიციალური საიტი
*ინტერვიუ დეველოპერთან
*Mount & Blade Paradox Interactive-ს საიტზე 

## სქოლიო
კატეგორია:2008 წლის ვიდეო თამაშები
კატეგორია:მოქმედებითი როლური ვიდეო თამაშები
კატეგორია:ადრეულად ხელმისაწვდომი ვიდეო თამაშები
კატეგორია:ღია სამყაროს ვიდეო თამაშები
კატეგორია:TaleWorlds-ის თამაშები
კატეგორია:ვიდეო თამაშები შემუშავებული თურქეთში
კატეგორია:ვიდეო თამაშები სქესის არჩევის შესაძლებლობით
კატეგორია:შუა საუკუნეებში მიმდინარე ვიდეო თამაშები
კატეგორია:ვიდეო თამაშები დამატებებით
კატეგორია:Windows-ის თამაშები
ფრიზის ჯგუფი

**ფრიზის ჯგუფი** — არის მათემატიკური ცნება, რომელიც გამოიყენება სიბრტყეზე ერთი მიმართულებით განმეორებადი მოდელების კლასიფიცირებისათვის, ნიმუშის (pattern) სიმეტრიის მიხედვით.

ასეთი ნიმუშები ხშირად გვხდება არქიტექტურაში და დეკორატიულ ხელოვნებაში. ნიმუშების მათემატიკურმა ანალიზმა გამოააშკარავა,  რომ არსებობს შვიდი სახის ასეთი ნიმუში.

ფრიზის ჯგუფები არის ორგანზომილებიანი ხაზოვანი ჯგუფები რომლებსაც აქვთ მხოლოდ ერთი განმეორების მიმართულება და ისინი უკავშირდებიან უფრო რთულ ორნამენტულ ჯგუფებს, რომელიც კლასიფიცირებას უკეთებს ერთი ან მეტი მიმართულებით განმეორებად ნიმუშებს სიბრტყეზე (ე.წ. „შპალერის ჯგუფები“).
როგორც ორნამენტულ ჯგუფებში, ფრიზები ხასიათდება ხშირად გამოხატული  მარტივი პერიოდული ნიმუშით, შესაბამის კატეგორიაში.

## ზოგადად 
ფორმალურად ფრიზის ჯგუფი არის უსასრულო, დისკრეტული სიმეტრიის ჯგუფი უსასრულო ზოლისა (ანუ უსასრულოდ განიერი მართკუთხედისა). აქედან გამომდინარე, ფრიზის ჯგუფი არის სიბრტყის იზომეტრიების ჯგუფის ქვეჯგუფი. არსებობს შვიდი სხვადასხვა ფრიზ-ჯგუფი. თითოეული ფრიზ-ჯგუფი ფაქტობრივად ხასიათდება გადატანის უმოკლესი მანძილით და, ფრიზ ჯგუფებისთვის 4-7, ასევე წაძვრის პარამეტრით. სიბრტყეში არსებული სიმეტრიიის ჯგუფების შემთხვევაში დამატებითი პარამეტრები არის გადატანის მიმართულების ვექტორი და ფრიზ ჯგუფებისთვის 2 3 5 6 7 ასევე პერპენდიკულარული განლაგება გადატანის ვექტორის მიმართ. აქედან გამომდინარე, პირველი ჯგუფისთვის არსებობს თავისუფლების ორი ხარისხი, სამი თავისუფლების ხარისხი მე-2 მე-3 და მე-4 ჯგუფებისთვის და ოთხი - მე-5, მე-6 და მე-7 ჯგუფებისთვის. სხვადასხვა ავტორი ფრიზ-ჯგუფებს წარმოადგენს სხვადასხვა მიმდევრობით. ფრიზის სიმეტრიის ჯგუფები აუცილებლად შეიცავს პარალელურ გადატანას და აგრეთვე შეიძლება შეიცავდეს გასრიალებულ არეკვლას. ჯგუფის სხვა შესაძლო ელემენტები არის ანარეკლები ზოლის გრძელი (ჰორიზონტალური) ღერძის გასწვრივ, ანარეკლები ზოლის მოკლე (ვერტიკალური) ღერძის გასწვრივ და 180 გრადუსიანი მობრუნებები (ე.წ. ცენტრული სიმეტრია).

### აღწერა და შვიდი  ფრიზის ჯგუფი 
არსებობს შვიდი განსხვავებული ქვეჯგუფი დისკრეტულ ფრიზ-ჯგუფში წარმოქმნილი პარალელური გადატანით, არეკვლით ან 180 გრადუსიანი მობრუნებით. თითოეულ ამ ქვეჯგუფში არის ფრიზის ჯგუფის ნიმუშის სიმეტრია და ეს ნიმუშები ნაჩვენებია ნახაზ 1-ზე. შვიდ სხვადასხვა ჯგუფს შეესაბამება  7  უსასრულო სერია ღერძული წერტილოვანი ჯგუფებისა სამ განზომილებაში, სადაც  n = ∞. ისინი იდენტიფიცირდება Hermann–Mauguin notation ან IUC notation, orbifold notation, Coxeter notation, და Schönflies notation

## სქოლიო
ზორბეგ ებრალიძე

**ზორბეგ ებრალიძე** (დ. 20 სექტემბერი, 1944, ლანჩხუთი, საქართველოს სსრ) — ქართველი და საბჭოთა ფეხბურთელი და ფეხბურთის მწვრთნელი, თამაშობდა მცველის პოზიციაზე. იცავდა ლანჩხუთის „გურიას“, ქუთაისის „ტორპედოს“ და თბილისის „დინამოს“ ღირსებას. საბჭოთა კავშირის ჩემპიონატის სამგზის ბრინჯაოს პრიზიორი და საბჭოთა კავშირის თასის მფლობელი (1976) თბილისის „დინამოს“ შემადგენლობაში. საბჭოთა კავშირის სპორტის ოსტატი (1966), საქართველოს სსრ დამსახურებული მწვრთნელი (1983).

## კარიერა 
ფეხბურთის თამაში დაიწყო 1956 წელს ლანჩხუთის საფეხბურთო სკოლაში მწვრთნელ იოსებ ჟორდანიას ხელმძღვანელობით. 1963–1964 წლებში ლანჩხუთის „გურიას“, 1965–1970 წლებში კი ქუთაისის „ტორპედოს“ რიგებში ასპარეზობს, სადაც საბჭოთა კავშირის ჩემპიონატის უმაღლესი ლიგის 139 შეხვედრაში იცავს ამ კლუბის ღირსებას. 1971 წლიდან თბილისის „დინამოშია“. იმავე წელს „დინამოს“ მაისურით ქვეყნის პირველობის 20 შეხვედრაში გამოდის საფეხბურთო მინდორზე. ამას გარდა, საკავშირო თასის გათამაშების სამ მატჩშიც იღებს მონაწილეობას. გუნდთან ერთად თავის სადებიუტო სეზონშივე საკავშირო ჩემპიონატის ბრინჯაოს პრიზიორი ხდება. მომდევნო წელს ჩემპიონატის თხუთმეტ, ხოლო თასის გათამაშების სამ მატჩში იცავს თბილისელთა ღირსებას და კიდევ ერთხელ ეუფლება ქვეყნის ჩემპიონატის ბრინჯაოს მედლებს.

1973 წელს თბილისის „დინამოს“ შემადგენლობაში საერთაშორისო ამხანაგური საფეხბურთო ტურნირის ე. წ. „კარაველას თასის“ — ტროფეო კოლომბინოს ()  გამარჯვებული ხდება, სადაც ტურნირის ფინალში თბილისის „დინამოელები“ ლისაბონის „ბენფიკას“ ანგარიშით 3–1 ამარცხებენ.

ზორბეგ ებრალიძემ თბილისის „დინამოს“ შემადგენლობაში უმაღლესი ლიგის საკავშირო ჩემპიონატების 131  მატჩი ჩაატარა და 5 გოლი გაიტანა, ხოლო ევროპული საერთაშორისო საფეხბურთო ტურნირების ფარგლებში „დინამოს“ ღირსება 10 შეხვედრაში დაიცვა და ერთი ბურთი გაიტანა, აქედან სამი შეხვედრა — თასების მფლობელთა თასის, ხოლო 7 — უეფა-ს თასის გათამაშებაში. აღსანიშნავია, რომ ორი მატჩის გარდა, მან ყველა ეს შეხვედრა შეუცვლელად ითამაშა.

## მიღწევები 
### საკლუბო 
;  დინამო თბილისი
; საბჭოთა კავშირის ჩემპიონატი 
* ბრინჯაოს პრიზიორი: 1971, 1972, 1976 (შ.)
; საბჭოთა კავშირის თასი
* თასის მფლობელი: 1976 
; კარაველას თასი
* თასის მფლობელი: 1973

## ლიტერატურა 
* 
* 
* 
* 
* 
* 
* 
* 

## პერიოდიკა
* 

## რესურსები ინტერნეტში 
* 
* 
* თბილისის „დინამოს“ ოფიციალური საიტი
* ციფრული ფოტომატიანე „ივერიელი“
* FootballFacts.ru · Football.lg.ua · КЛИСФ
* FCDinamo.ge · MagyarFutball.hu · Dinamo-Tbilisi.ru · sport-strana.ru
* ვიზიტი ვეტერანთან — ზორბეგ ებრალიძე

## სქოლიო
კატეგორია:დაბადებული 1944
კატეგორია:დაბადებული 20 სექტემბერი
კატეგორია:ლანჩხუთში დაბადებულები
კატეგორია:ქართველი ფეხბურთელები
კატეგორია:საბჭოთა ფეხბურთელები
კატეგორია:საბჭოთა კავშირის საფეხბურთო ჩემპიონატის ფეხბურთელები
კატეგორია:ქუთაისის ტორპედოს ფეხბურთელები
კატეგორია:თბილისის დინამოს ფეხბურთელები
კატეგორია:ქართველი ფეხბურთის მწვრთნელები
კატეგორია:საბჭოთა ფეხბურთის მწვრთნელები
კატეგორია:თბილისის ლოკომოტივის მწვრთნელები
კატეგორია:ნორჩი დინამოელის მწვრთნელები
კატეგორია:საბჭოთა კავშირის სპორტის ოსტატები
კატეგორია:საქართველოს ღირსების ორდენის კავალრები
კატეგორია:ცოცხალი ადამიანები
კატალონიის საფეხბურთო ჩემპიონატი

**კატალონიის საფეხბურთო ჩემპიონატი** () — ტურნირი, რომელიც თამაშდებოდა 19011940 წლებში.

## ისტორია
* 1900-1903 — მასაიის თასი ()
* 1902-1903 — ბარსელონის თასი ()
* 1903-1940 — კატალონიის ჩემპიონატი ()

ტურნირის პირველი გამარჯვებული გახდა АС ჰისპანია 1901 წელს. დროთა განმავლობაში ტურნირში დომინირება დაიწყო ორმა გუნდმა: „ბარსელონამ“ და „ესპანიოლმა“. ტურნირში მონაწილეობდნენ მხოლოდ კატალონიის გუნდები. ტურნირის გამარჯვებული მონაწილეობას იღებდა ესპანეთის თასის გათამაშებაში. ლა ლიგის დაარსების შემდეგ ტურნირმა თავისი მნიშვნელობა დაკარგა და 1940 წელს გაუქმდა.

## ტურნირის გამარჯვებულები 
ბარსელონა: 23
* 1902 , 1903 , 1905 , 1909-1911 , 1913 , 1916 , 1919-1922 , 1924-1928 , 1930-1932 , 1934 , 1936 , 1938

ესპანიოლი : 11
* 1903 , 1904 , 1906-1908 , 1912 , 1915 , 1918 , 1933 , 1937 , 1940

ესპანია  : 3
* 1913 , 1914 , 1917

ევროპა : 1
* 1923

საბადელი : 1
* 1934

АС ჰისპანია : 1
* 1901

## რესურსები ინტერნეტში 
*კატალონიის ჩემპიონატი
*შემაჯამებელი ცხრილები

კატეგორია:ესპანეთის ფეხბურთი
მანდარინები

**მანდარინები** () — რეჟისორ ზაზა ურუშაძის მიერ კინოსტუდია „Allfilm-ში“ 2013 წელს გადაღებული მხატვრული ფილმი. მთავარ როლებში: მიხეილ მესხი, გიორგი ნაკაშიძე, ლემბიტ ულფსაკი და ელმო ნიუგანენი. ფილმი ნომინირებული იყო ოქროს გლობუსის საუკეთესო უცხოენოვანი ფილმის ჯილდოზე, ასევე ოსკარის საუკეთესო უცხოენოვანი ფილმის ჯილდოზე.

## სიუჟეტი 
ფილმის სიუჟეტი ვითარდება აფხაზეთის ომის პერიოდში, თუმცა ფილმში არ არის ასახული ომის სცენები. მასში მოთხრობილია აფხაზეთში მცხოვრები ესტონელების შესახებ. ომის დროს ესტონეთის ხელისუფლებამ აფხაზეთიდან იქ მცხოვრები ესტონელები გაიყვანა, მაგრამ რამდენიმე მათგანმა თავისი სურვილით არჩია აფხაზეთში დარჩენა. სოფელში ორი მოსახლეღა შემორჩა. ქართველებსა და ჩეჩნებს შორის მომხდარი შეტაკების შემდეგ ერთ-ერთი ესტონელი, ივო სახლში შეიფარებს სიკვდილის პირას მყოფ მტრებს: დაჭრილი ქართველი მოხალისე მეომარსა და დაქირავებულ ჩეჩენ ბოევიკს. აღმოჩნდება, რომ ესტონელი ივოს შვილი ომის დაწყებისას ქართველების ხელით დაიღუპა.

## როლებში 
* ლემბიტ ულფსაკი — ივო
* გიორგი ნაკაშიძე — ახმედი
* მიშა მესხი — ნიკა
* ელმო ნიუგანენი — მარგუსი
* რაივო ტრასი — იუჰანი
* გიორგი ცაავა — ოფიცერი
* ზურაბ ბეგალიშვილი — ასლანი
* ჯანო იზორია — ასლანის ჯარისკაცი
* დათო კახიძე — ასლანის ჯარისკაცი
* გია გოგიშვილი — ასლანის ჯარისკაცი
* ვამეკ ჯანგიძე — ასლანის ჯარისკაცი
* ალეკო ბეგალიშვილი — ასლანის ჯარისკაცი
* თემო ხუციშვილი — ასლანის ჯარისკაცი
* კახა არევაძე — იბრაჰიმი
* ანა–ჰელინ საადოია — მარი

## გადაღება
„მანდარინები“ ქართულ-ესტონური პროექტია, რომელიც ევრიმაჟის დახმარებით შეიქმნა. დაფინანსების დიდი ნაწილი ესტონურმა მხარემ გაიღო და ოქროს გლობუსსა და ოსკარებზე მისი ნომინირების უფლებაც თავად დაიტოვა.

## ჯილდოები 
ფილმი გახდა ვარშავის საერთაშორისო კინოფესტივალის ორი ნომინაციის — „საუკეთესო რეჟისურისა“ და „აუდიტორიის ჯილდოს“ გამარჯვებული. ასევე მიიღო ესტონეთის კინოჟურნალისტთა ჯილდო, მანჰაიმ-ჰაიდელბერგის საერთაშორისო კინოფესტივალის მაყურებეთლა პრიზი, აუდიენციის ჯილდო ეგვიპტეში. ფილმი ესტონეთმა წარადგინა ოსკარის საუკეთესო უცხოენოვანი ფილმის კატეგორიისათვის. საბოლოოდ, ფილმმა მიიღო ნომინაციები ოქროს გლობუსის ჯილდოზე საუკეთესო უცხოენოვანი ფილმისთვის, ასევე ოსკარის საუკეთესო უცხოენოვანი ფილმის ჯილდოზე.

## რესურსები ინტერნეტში 
* 
* ოფიციალური Facebook გვერდი
* მოყინული მანდარინები, დავით გორგილაძე 

## სქოლიო
კატეგორია:ესტონური ფილმები
კატეგორია:ესტონურენოვანი ფილმები
კატეგორია:რუსულენოვანი ფილმები
კატეგორია:2013 წლის ქართული ფილმები
კატეგორია:ზაზა ურუშაძის ფილმები
კატეგორია:ქართულენოვანი ფილმები
კატეგორია:ფილმები აფხაზეთის ომის შესახებ
იუნესკოს მსოფლიო მემკვიდრეობის ძეგლები ჩრდილოეთ მაკედონიაში

2013 წლის მონაცემებით   ჩრდილოეთ მაკედონიაში **იუნესკოს მსოფლიო მემკვიდრეობის** 1 ძეგლია, რაც მსოფლიო კულტურული მემკვიდრეობის ძეგლების საერთო რაოდენობის (981 - 2013 წლისთვის) 0,1 %-ია. ჩრდილოეთ მაკედონიის ერთადერთი ძეგლი სიასი შეტანილია შერეული კრიტერიუმებით.  ობიექტი წარმოადგენს როგორც კაცობრიობის შემოქმედებითი გენიის შედევრს (კრიტერიუმი i), ასევე წარმოადგენს ბუნების საოცრებას (კრიტერიუმი vii). 2012 წლის მონაცემებით ჩრდილოეთ მაკედონიაში ასევე არის 3 ძეგლი, რომელიც შეტანილია იუნესკოს საცდელ სიაში. 1997 წლის 30 აპრილს ჩრდილოეთ მაკედონიამ მოახდინა კულტურული და ბუნების ძეგლების დაცვის კონვენციის რატიფიცირება. თუმცა ჩრდილოეთ მაკედონიის ერთადერთი ობიექტი შეტანილია 1979 წელს, ჯერ კიდევ მაშინ, როდესაც ქვეყანა წარმოადგენდა იუგოსლავიის სფრ-ს შემადგენელ ნაწილს.

## სია 
## საცდელი სია  
ცხრილში ობიექტები შეტანილია საცდელ სიაში მათი შეტანის თარიღის მიხედვით.  

## რესურსები ინტერნეტში 
* 

## სქოლიო
კატეგორია:მსოფლიო მემკვიდრეობის ძეგლები ჩრდილოეთ მაკედონიაში
კატეგორია:იუნესკოს მსოფლიო მემკვიდრეობა
კირო გლიგოროვი

**კირო გლიგოროვი** (, დაბადებით **პანჩევი**, 3 მაისი 1917, შტიპი — 1 იანვარი 2012, სკოპიე) — მაკედონიის პირველი პრეზიდენტი.

## ბიოგრაფია 
დაიბადა 1917 წლის 3 მაისს შტიპში. დაამთავრა ბელგრადის უნივერსიტეტის იურიდიული ფაკულტეტი. მონაწილეობდა მაკედონიის ეროვნული გათავისუფლების ანტიფაშისტურ კრებაში. ომის შემდგომ პერიოდში ეკავა ხელმძღვანელი თანამდებობები ისფრ-ში. 1962-1967 წლებში იყო იუგოსლავიის ფინანსების ფედერალური მინისტრი. 1967-1969 წლებში ფედერალური აღმასრულებელი საბჭოს (მთავრობის) თავმჯდომარის მოადგილეა. ამ წლებში მან წამოაყენა იუგოსლავიის ეკონომიკური რეფორმირების იდეა და თავის უპირველეს მიზნად დაისახა ქვეყნის გადასვლა საბაზრო ეკონომიკის პრინციპებზე.

იუგოსლავიის დაშლის შემდეგ 1991 წლის 27 იანვარს აირჩიეს მაკედონიის პრეზიდენტად. ამ თანამდებობაზე დარჩა 1999 წლის 19 ნოემბრამდე. 1995 წლის ოქტომბერში სცადეს მისი მკვლელობა, რომლის შედეგად დაკარგა თვალი და ოთხი თვის განმავლობაში მკურნალობდა. მოვალეობის შესრულებას შეუდგა დაახლოებით ერთი წლის შემდეგ. პენსიაზე გასვლის შემდეგ აქტიურად მონაწილეობდა მაკედონიის საზოგადოებრივ და პოლიტიკურ ცხოვრებაში.

გარდაიცვალა 2012 წლის 1 იანვარს ძილის დროს საკუთარ სახლში, სკოპიეში .

## რესურსები ინტერნეტში 
* 

## სქოლიო 
კატეგორია:ჩრდილოეთ მაკედონიის პრეზიდენტები
კატეგორია:დაბადებული 1917
კატეგორია:გარდაცვლილი 2012
ჩრდილოეთ მაკედონიის ქალაქების სია

thumb|right|300px|მაკედონიის ქალაქების რუკა
ეს არის  **ჩრდილოეთ მაკედონიის ქალაქების სია**. ჩრდილოეთ მაკედონიაში არის 34 ქალაქი, მათგან 5 მათგანის მოსახლეობა 50 000-ზე მეტია, 12 ქალაქის მოსახლეობა კი — 10 000-ზე მეტია. დედაქალაქ სკოპიეში ცხოვრობს ქვეყნის მოსახლეობის 25%.  2002 წლის მონაცემებით მოსახლეობის 59.5% ცხოვრობს ქალაქებში.

## ქალაქები
### აღმოსავლეთი რეგიონი
thumb|right|300px|აღმოსავლეთი რეგიონის რუკა

### ჩრდილო-აღმოსავლეთი რეგიონი
thumb|right|300px|ჩრდილო-აღმოსავლეთ რეგიონის რუკა

### პელაგონიის რეგიონი
thumb|right|300px|პელაგონიის რეგიონის რუკა

### პოლოგის რეგიონი
### სკოპიეს რეგიონი
thumb|right|300px|სკოპიეს რეგიონის რუკა

### სამხრეთ-აღმოსავლეთი რეგიონი
thumb|right|300px|სამხრეთ-აღმოსავლეთი რეგიონის რუკა

### სამხრეთ-დასავლეთი რეგიონი
thumb|right|300px|სამხრეთ-დასავლეთი რეგიონის რუკა

### ვარდარის რეგიონი
thumb|right|300px|ვარდარის რეგიონის რუკა

## სქოლიო
*
სტოიან ანდოვი

**სტოიან ანდოვი** (, დ. 30 ნოემბერი 1935, კავადარცი, იუგოსლავიის სამეფო) — მაკედონიის პოლიტიკური მოღვაწე, ლიბერალური პარტიის თავმჯდომარე და პარლამენტის ყოფილი თავმჯდომარე (1991-1996 და 2000-2002 წწ.).

## ბიოგრაფია 
დაამთავრა სკოპიეს უნივერსიტეტის ეკონომიკური ფაკულტეტი და ბელგრადის უნივერსიტეტის მაგისტრატურა. 1987-1991 წლებში ისფრ-ს ელჩია ერაყში. ორჯერ აირჩიეს პარლამენტის თავმჯდომარედ. ამჟამად არის პარლამენტის წევრი.

## რესურსები ინტერნეტში 
* Страница С.Андова на официальном сайте Собрания Республики Македонии.  

კატეგორია:მაკედონიის პარლამენტის თავმჯდომარეები
კატეგორია:დაბადებული 1935
კატეგორია:ჩრდილოეთ მაკედონიის პრეზიდენტები
კატეგორია:დაბადებული 30 ნოემბერი
ალან პაკულა

**ალან ჯეი პაკულა** ( დ. 7 აპრილი, 1928, ნიუ-იორკი — გ. 19 ნოემბერი, 1998, ნიუ-იორკი) — ამერიკელი კინორეჟისორი, პროდიუსერი და დრამატურგი.

## ბიოგრაფია
დაიბადა ქალაქ ნიუ-იორკში, პოლონეთიდან ემიგრირებული ებრაელების ოჯახში. თავისი ჰოლივუდური კარიერა დაიწყო Warner Bros.-ში, როგორც პროდიუსერის ასისტენტმა ანიმაციურ კინოში. 1957 წელს შედგა მისი როგორც პროდიუსერის დებიუტი. იყო აგრეთვე პროდიუსერი ფილმისა „ნუ მოკლავ ჯაფარას“, რომელიც 1962 წელს ოსკარზე იყო ნომინირებული. 1957–1968 წლებში თანამშრომლობდა რეჟისორ რობერტ მალიგანთან. 1969 წელს პაკულამ გადაიღო თავისი პირველი სრულმეტრაჟიანი ფილმი „უნაყოფო გუგული“, სადაც მთავარი როლი შეასრულა ლაიზა მინელიმ. აქვს გადაღებული მრავალი ცნობილი ფილმი. მის მიერ გადაღებული ორი ფილმი: „სოფის არჩევანი“ და „პრეზიდენტის მთელი გარემოცვა“ ნომინირებული იყო ოსკარზე. ორჯერ იყო დაქორწინებული. ალან პაკულა ტრაგიკულად დაიღუპა ავტოსაგზაო შემთხვევისას, 1998 წლის 19 ნოემბერს.

## ფილმოგრაფია
* 1962 — ნუ მოკლავ ჯაფარას *(To Kill a Mockingbird)*, პროდიუსერი
* 1971 — კლუტე *(Klute)*, რეჟისორი, პროდიუსერი
* 1974 — პარალაქსის შეთქმულება *(The Parallax View)*, რეჟისორი, პროდიუსერი
* 1976 — პრეზიდენტის მთელი მხედრიონი ''(All the President's Men)*, რეჟისორი
* 1982 — სოფის არჩევანი *(Sophie's Choice)'', რეჟისორი

## რესურსები ინტერნეტში 
* ალან პაკულა  

კატეგორია:ამერიკელი რეჟისორები
კატეგორია:ამერიკელი დრამატურგები
კატეგორია:დაბადებული 7 აპრილი
კატეგორია:დაბადებული 1928
კატეგორია:გარდაცვლილი 19 ნოემბერი
კატეგორია:გარდაცვლილი 1998
კატეგორია:ნიუ-იორკელები
კატეგორია:XX საუკუნის ამერიკელი ბიზნესმენები
პელაგონიის რეგიონი

**პელაგონიის რეგიონი** () — რეგიონი ჩრდილოეთ მაკედონიის სამხრეთ ნაწილში. მისი ადმინისტრაციული ცენტრია ბიტოლა. მოიცავს 9 თემს, 2002 წლის აღწერით რეგიონში ცხოვრობს 221 019 კაცი. ფართობია  4 723 კმ².

## იხილეთ აგრეთვე 
* ჩრდილოეთ  მაკედონიის სტატისტიკური რეგიონები

## სქოლიო
კატეგორია:ჩრდილოეთ მაკედონიის სტატისტიკური რეგიონები
ფერნანდელი

**ფერნანდელი** (; დ. 8 მაისი, 1903 — გ. 26 თებერვალი, 1971) — ფრანგი კომიკოსი, მომღერალი და მსახიობი. მოღვაწეობდა ფრანგულ ვოდევილებში, ოპერეტებში, მიუზიკ-ჰოლში. 1930 წლიდან მოღვაწეობდა აგრეთვე კინოში.

## ფილმოგრაფია 
## რესურსები ინტერნეტში 
* 
* Fernandel by Diggi

კატეგორია:ფრანგი მსახიობები
კატეგორია:დაბადებული 8 მაისი
კატეგორია:დაბადებული 1903
კატეგორია:გარდაცვლილი 26 თებერვალი
კატეგორია:გარდაცვლილი 1971
კატეგორია:მსახიობები ანბანის მიხედვით
კატეგორია:რეჟისორები ანბანის მიხედვით
პოლარული წრე

მინი|350პქ|დედამიწის რუკაზე არსებული პოლარული წრეები
**პოლარული წრე** — დედამიწის ზედაპირზე არსებული წარმოსახვითი ხაზი; დედამიწის პარალელი, რომელიც ეკვატორიდან დაშორებულია 66°33'-ით (დედამიწის ღერძის კუთხის დახრა ეკლიპტიკის სიბრტყისადმი). პოლარული წრე არის დედამიწის როგორც ჩრდილოეთ, ისე სამხრეთ ნახევარსფეროებში. დედამიწის ჩრდილოეთ ნახევარსფეროში განლაგებულ პოლარულ წრეს უწოდებენ ჩრდილოეთ პოლარულ წრეს, ხოლო სამხრეთ ნახევარსფეროში — სამხრეთ პოლარულ წრეს. ზაფხულის ნაბუნიაობის დღეს (21 ან 22 ივნისი) ჩრდილოეთ პოლარულ წრის ჩრდილოეთით მზე არ ჩადის, ხოლო ზამთრის ნაბუნიაობის დღეს (21 ან 22 დეკემბერი) — არ ამოდის. პოლარული წრე ითვლება ცივი კლიმატური სარტყლის საზღვრად. დედამიწის პოლარული წრეები განლაგებულია ± 66°33′44″-ის განედზე.

## იხილეთ აგრეთვე 
* პოლარული დღე 
* პოლარული ღამე 

## რესურსები ინტერნეტში 
კატეგორია:განედი
უდო კირი

**უდო კირი** (; დ. 14 ოქტომბერი, 1944 — გ. 23 ნოემბერი, 2025 ) — გერმანელი მსახიობი. მონაწილეობა აქვს მიღებული 200-ზე მეტ ევროპულ და ამერიკულ ფილმში.

## ფილმოგრაფია 
## რესურსები ინტერნეტში 
*
*

კატეგორია:გერმანელი მსახიობები
კატეგორია:დაბადებული 1944
კატეგორია:დაბადებული 14 ოქტომბერი
კატეგორია:მსახიობები ანბანის მიხედვით
კატეგორია:ცოცხალი ადამიანები
კატეგორია:გარდაცვლილი 23 ნოემბერი
კატეგორია:გარდაცვლილი 2025
ფადეი ბელინსგაუზენი

**ფადეი ფადეის ძე ბელინსგაუზენი** (დაბადებისას: **ფაბიან გოტლიბ თადეუს ფონ ბელინსგაუზენი**; დ. 20 სექტემბერი [ძვ. სტ. 9 სექტემბერი], 1778, კუნძული ეზელი, ამჟამად კუნძული საარემაა, ესტონეთი — გ. 25 იანვარი [ძვ. სტ. 13 იანვარი ], 1852, კრონშტადტი) — რუსი ზღვაოსანი, ადმირალი. 1803-1806 წლებში მონაწილეობდა გემ „ნადეჟდით“ დედამიწის გარშემო ჩატარებულ პირველ რუსულ მოგზაურობაში, რომლის ექსპედიციის მეთაური იყო ივანე კრუზენშტერნი. 1819-1821 წლებში ხელმძღვანელობდა კარჭაპებით „ვოსტოკით“ (მეთაური ბელინსგაუზენი) და „მირნით“ (მეთაური მიხეილ ლაზარევი) დედამიწის გარშემო მოგზაურობას, რომლის მიზანი იყო უცნობი მიწების აღმოჩენა ანტარქტიკაში. 1819 წელს მათ აღმოაჩინეს ატლანტის ოკეანის ანტარქტიკული ნაწილის რამდენიმე კუნძული, 1820 წლის 16 (28) იანვარს ანტარქტიდა. რამდენიმეჯერ მიუახლოვდნენ მის ყინულოვან ნაპირებს და დაასკვნეს, რომ ეს იყო „ყინულოვანი კონტინენტი“. 1821 წელს აღმოაჩინეს კუნძული, რომელსაც პეტრე I-ის სახელი უწოდეს, და ნაპირი, რომელსაც ალექსანდრე I-ის მიწა დაერქვა. ექსპედიციამ აღმოაჩინა აგრეთვე მრავალი კუნძული წყნარი ოკეანის ტროპიკულ ნაწილში. 1821 წლის 24 ივლისს (5 აგვისტოს) 751-დღიანი მოგზაურობის შემდეგ, გემები კრონშტადტში დაბრუნდნენ. 1828–1829 წლებში ბელინსგაუზენი მონაწილეობდა რუსეთ-ოსმალეთის ომში. 1839 წლიდან იყო კრონშტადტის სამხედრო გუბერნატორი.

ბელინსგაუზენის სახელს ატარებს ზღვა და ქვაბული წყნარ ოკეანეში, კონცხი სამხრეთ სახალინზე, კუნძული ტუამოტუს არქიპელაგში და შელფური მყინვარი ანტარქტიდაში. ბელინსგაუზენმა თავისი მოგზაურობა აღწერა წიგნში: «ორი გამოკვლევა სამხრეთ ყინულოვან ოკეანეში და დედამიწის ირგვლივ მოგზაურობა 1819-21 განმავლობაში კარჭაპებით „ვოსტოკ“ და „მირნი...“» (1931; მე-3 გამოცემა 1960).

## ლიტერატურა 
* Болотников Н. Я., Фаддей Фаддеевич Беллинсгаузен и Михаил Петрович Лазарев, в кн.: Русские мореплаватели, М., 1953.

## სქოლიო 
კატეგორია:დაბადებული 20 სექტემბერი
კატეგორია:დაბადებული 1778
კატეგორია:გარდაცვლილი 25 იანვარი
კატეგორია:გარდაცვლილი 1852
კატეგორია:რუსი მოგზაურები
კატეგორია:ანტარქტიკის მკვლევრები
კატეგორია:დედამიწის გარშემო მოგზაურობის მონაწილეები
კატეგორია:წმინდა გიორგის IV ხარისხის ორდენის კავალრები
კატეგორია:წმინდა ვლადიმერის II ხარისხის ორდენის კავალრები
კატეგორია:წმინდა ვლადიმერის III ხარისხის ორდენის კავალრები
ანდრეას გრიფიუსი

**ანდრეას გრიფიუსი** (, ნამდვილი გვარი გრაიფი, Greif; დ. 11 ოქტომბერი, 1616, გლოგაუ, ახლანდ. გლოგუვი, პოლონეთი, — გ. 16 ივლისი, 1664, იქვე) — გერმანელი პოეტი და დრამატურგი, ბაროკოს წარმომადგენელი.

დაიბადა სილეზიის ქალაქ გლოგაუში. ადრე დაობლდა. ოცდაათწლიანი ომის დამანგრეველმა შედეგებმა იძულებული გახადა მშობლიური ქალაქი დაეტოვებინა. განათლება სხვადასხვა ადგილზე მიიღო. ბევრს მოგზაურობდა ევროპის სხვადასხვა ქვეყანაში. საბოლოოდ სილეზიაში 1647 წელს დაბრუნდა. 1650 წლიდან გარდაცვალებამდე ეჭირა სინდიკის თანამდებობა გლოგაუში.

ოცდაათწლიანი ომის შედეგად გამოწვეული გულგატეხილობა და პესიმიზმია გადმოცემული მის სონეტებში, სატირებში, ოდებში, ეპიგრამებსა და ლათინურ ენაზე დაწერილ სასულიერო საგალობლებში. გრიფიუსის ნაწარმოებებს შორის აღსანიშნავია სონეტი „სამშობლოს ცრემლები“ (1636), კომედიები „Absurda comica ანუ ბატონი პეტერ სკვენცი“ (1657), „გამიჯნურებული ვარდი“ (1660), „ჰორიბილიკრიბრიფაქსი“ (1663), ისტორიული ტრაგედიები „ლეო არმენიუსი ანუ თავადის მკვლელობა“ (1646), „კარდენიო და ცელინდე“ (დაახლოებით 1643, გამოქვეყნდა 1657), „მოკლული უდიდებულესობა ანუ კაროლუს სტუარდუსი“ (1649), საქართველოს თემაზე დაწერილი ხუთმოქმედებიანი გალექსილი ტრაგედია „ქეთევან ქართველი ანუ გაუტეხელი სიმტკიცე“ (1646-1648, გამოქვეყნდა 1657), სადაც აღწერილია ქეთევან დედოფლის ამბავი.

## ბიბლიოგრაფია
* ქეთევან ქართველი ანუ გაუტეხელი სიმტკიცე : ტრაგედია 5 მოქმედებად (ავტორი). - თბილისი, საბჭ. საქართველო, 1975.
## ლიტერატურა 
* ხავთასი გ., ნარკვევები გერმანული ლიტერატურის ისტორიიდან, ტ. 1 თბ., 1953.
* Бибичадзе А. А., Грифиус и его трагедия "Королева Грузии Катарина", Тб., 1950.
* Flemming W., A. Gryphius....Stuttg. — [u. a.], 1965.
* Szyrocki М., A. Gryphius... Tübingen, 1964.

კატეგორია:გერმანელი პოეტები 
კატეგორია:გერმანელი დრამატურგები 
კატეგორია:დაბადებული 11 ოქტომბერი
კატეგორია:დაბადებული 1616 
კატეგორია:გარდაცვლილი 16  ივლისი
კატეგორია:გარდაცვლილი 1664
კატეგორია:უცხოელი ავტორები საქართველოსა და ქართველების შესახებ
კატეგორია:XVII საუკუნის გერმანელი პოეტები
კატეგორია:XVII საუკუნის გერმანელი დრამატურგები
კატეგორია:გერმანულენოვანი პოეტები
კატეგორია:გერმანელი მამაკაცი დრამატურგები
კატეგორია:გერმანელი მამაკაცი პოეტები
კატეგორია:მწერლები ანბანის მიხედვით
Nokia Lumia 1520

**Nokia Lumia 1520** — კომპანია ნოკიას მიერ წარმოებული სმარტფონი. 6 ინჩიანი (15 სმ) ეკრანით იგი უდიდესი Windows Phone-ია. საზოგადოების წინაშე ფინურმა კომპანიამ სმარტფონი პირველად 2013 წლის 22 ოქტომბერს წარადგინა, აბუ-დაბიში გამართულ Nokia World ღონისძიებაზე, რა დროსაც ნოკიამ ასევე დააანონსა Lumia 1320 და Lumia 2520. თავისი ზომით, Lumia 1520 კონკურენციას უწევს Samsung Galaxy Note 3-სა და HTC One Max-ს.

## ხელმისაწვდომობა
თავდაპირველად, Lumia 1520-ის გაყიდვა დაიწყო სინგაპურში, ჰონგ-კონგში, აშშ-ში, საფრანგეთში, ჩინეთში, გერმანიაში, ფინეთსა და ინდოეთში. ავსტრალიაში ექსკლუზიურად პარტნიორი კომპანია Harvey Norman-ის მიერ გაიყიდა. აშშ-ში მისი გაყიდვა AT&T-მა დააანონსა. 

## მონაცემები
Lumia 1520-ის IPS LCD დისპლეი Windows Phone-ის პირველი დსიპლეია, რომელსაც 1080p რეზოლუცია აქვს, რაც სამი სვეტი Live Tiles-ების ქონის შესაძლებლობას იძლევა, დაფარულია Gorilla Glass 2-თი. 6 ინჩიან დისპლეის თითოეულ ინჩზე 368 პიქსელის სიმჭირდოვე აქვს. ტელეფონი აღჭურვილია 2,2 GHz Snapdragon 800 system on a chip-ით და 20 მეგაპიქსელიანი PureView კამერით. ასევე გააჩნია 4G LTE და near field დაკავშირებადობა, 32 გიგაბაიტიანი შიდა მეხსიერება, რომლის გაზრდაც შესაძლებელია 64 გიგაბაიტამდე microSD-ით. 

### მოდელის ვარიანტები
## გამოხმაურება
ამერიკული საინფორმაციო-ტექნოლოგიური ახალი ამბების ქსელ The Verge-ის წარმომადგენელი ტომ უარენი ტელეფონს აფასებს მისი ეკრანით, სიჩქარით და კამერით, მაგრამ შენიშნავს, რომ დიზაინი არც ისე დახვეწილია და ტელეფონის ზომა ხელში ჭერის სირთულეს ქმნის.

## რესურსები ინტერნეტში
* Engadget's review of Nokia Lumia 1520
* TechAdvisor/PCAdvisor's review of Nokia Lumia 1520 
* GSMArena's review of Nokia Lumia 1520 great battery and performance

## სქოლიო
კატეგორია:Nokia
კატეგორია:Windows Phone
კატეგორია:სმარტფონები
კატეგორია:Nokia-ს მობილური ტელეფონები
იასი

**იასი**, **იაში** () — ქალაქი რუმინეთში, იასის ჟუდეცის ადმინისტრაციული ცენტრი. მდებარეობის მოლდავიის ისტორიულ რეგიონში, მიიჩნევა როგორც რუმინეთის სოციალური, კულტურული, აკადემიური და სახელოვნებო ცხოვრების ერთ-ერთი წამყვანი ცენტრი. 1564 წლიდან 1859 წლამდე, ქალაქი მოლდავიის სამთავროს დედაქალაქი იყო, შემდეგ გაერთიანებული სამთავროების 1859-1862 წწ. 1916-1918 წლებში იასი რუმინეთის სამეფოს დედაქალაქს წარმოადგენდა.

იასი რუმინეთის კულტურულ ცენტრად და მოლდავიის დედაქალაქად იწოდება. იასი რეგიონის ეკონომიკურ ცენტრსაც წარმოადგენს.

## სქოლიო 
კატეგორია:რუმინეთის ქალაქები
მიხეილ ლაზარევი

**მიხეილ პეტრეს ძე ლაზარევი** (; დ.  14 ნოემბერი [ძვ. სტ. 3 ნოემბერი], 1788, ვლადიმირი — გ.  23 აპრილი [ძვ. სტ. 11 აპრილი] 1851, ვენა, დაკრძალულია სევასტოპოლში) — რუსეთის ფლოტის სარდალი, ზღვაოსანი, ადმირალი (1843). 1800 წელს შევიდა საზღვაო კადეტთა კორპუსში. 1803 წელს მიავლინეს ინგლისის ფლოტში, სადაც 5 წელი განუწყვეტელ ნაოსნობაში გაატარა. 1808-1813 წლებში მსახურობდა ბალტიის ფლოტში. რუსეთ-შვედეთის ომისა (1808-1809) და სამამულო ომის (1812) მონაწილე. 1813–1816 წლებში გემ „სუვოროვით“ იმოგზაურა დედამიწის გარშემო, კრონშტადტიდან ალასკის ნაპირებამდე და უკან, აღმოაჩინა სუვოროვის ატოლი. 

როგორც გემ „მირნის“ მეთაურმა და დედამიწის ირგვლივ ექსპედიციის უფროსის ფადეი ბელინსგაუზენის თანაშემწემ, 1819-1821 წლებში მონაწილეობა მიიღო ანტარქტიდისა და მრავალრიცხოვანი კუნძულების აღმოჩენაში. 1822 წელს, როგორც ფრეგატ „კრეისერის“ მეთაურმა, მესამედ იმოგზაურა დედამიწის ირგვლივ (1822-1825). ამ მოგზაურობის დროს ჩატარდა ფართო მეცნიერული გამოკვლევები მეტეოროლოგიაში, ეთნოგრაფიაში და სხვა. 1826 წლიდან მეთაურობდა სახაზო გემ „აზოვს“, რომლითაც მონაწილეობდა ადმირალ ლოგან გეიდენის ესკადრის ლაშქრობაში ხმელთაშუა ზღვაზე, აგრეთვე ნავარინის ბრძოლაში (1827). ამ ბრძოლაში თავის გამოჩენისათვის მიენიჭა კონტრ-ადმირალის წოდება. 1828-1829 წლებში ხელმძღვანელობდა დარდანელის ბლოკადას, 1830 წელს დაბრუნდა კრონშტადტში და მეთაურობდა ბალტიის ფლოტის ხომალდების რაზმს. 1832 წელს იყო შავი ზღვის ფლოტის შტაბის უფროსი. 1833 წლის თებერვალ-ივნისში სათავეში ედგა რუსეთის ფლოტის ექსპედიციას ბოსფორში (1833). 

1833 წლიდან შავი ზღვის ფლოტისა და ნავსადგურების მთავარი მეთაური აგრეთვე სევასტოპოლისა და ნიკოლაევის სამხედრო გუბერნატორი. ლაზარევმა აღზარდა ნიჭიერი ფლოტის მეთაურთა პლეადა (პავლე ნახიმოვი, ვლადიმერ კორნილოვი, ვლადიმერ ისტომინი, გრიგორი ბუტაკოვი და სხვა).

## ლიტერატურა 
* М. П. Лазарев. Документы, т. 1—3, М., 1952—61;
* Никульченков К. И., Адмирал Лазарев, М., 1956; 
* Соколов А. В. и Кушнарёв Е. Г., Три кругосветных плавания М. П. Лазарева, М., 1951;
* Русские мореплаватели, М., 1953.

კატეგორია:დაბადებული 14 ნოემბერი
კატეგორია:დაბადებული 1788
კატეგორია:გარდაცვლილი 23 აპრილი
კატეგორია:გარდაცვლილი 1851
კატეგორია:რუსი მოგზაურები
კატეგორია:დედამიწის გარშემო მოგზაურობის მონაწილეები
კატეგორია:წმინდა ვლადიმერის II ხარისხის ორდენის კავალრები
კატეგორია:წმინდა ვლადიმერის III ხარისხის ორდენის კავალრები
კატეგორია:წმინდა ანდრია პირველწოდებულის ორდენის კავალრები
ლინო ვენტურა

**ლინო ვენტურა** (; დ. 14 ივლისი, 1919 — გ. 22 ოქტომბერი, 1987) — იტალიელი მსახიობი. მოღვაწეობდა ფრანგულ კინემატოგრაფში.

## ფილმოგრაფია 
## რესურსები ინტერნეტში 
* 
*http://tontonsflingueurs.actifforum.com/ French Site Lino Ventura
* Lino Ventura Foundation
*

კატეგორია:იტალიელი მსახიობები
კატეგორია:დაბადებული 14 ივლისი
კატეგორია:დაბადებული 1919
კატეგორია:გარდაცვლილი 22 ოქტომბერი
კატეგორია:გარდაცვლილი 1987
კატეგორია:ფრანგი მსახიობები
კატეგორია:მსახიობები ანბანის მიხედვით
ლუი მალი

**ლუი მალი** (; დ. 30 ოქტომბერი, 1932, ტიუმერი, საფრანგეთი — გ.  23 ნოემბერი, 1995, ბევერლი ჰილზი, აშშ) — ფრანგი კინორეჟისორი, სცენარისტი და პროდიუსერი. მოღვაწეობდა ფრანგულ კინემატოგრაფსა და ჰოლივუდში და იღებდა ფრანგულენოვან და ინგლისურენოვან ფილმებს. იყო ფრანგული ახალი ტალღის ერთ-ერთი წარმოამდგენელი.

## ფილმოგრაფია 
*1956 - მდუმარე სამყარო (*Le Monde du silence*)
*1960 - ზაზი მეტროში (*Zazie dans le métro*)
*1961 - პირადი ცხოვრება (*Vie privée*)
*1965 - ვივა, მარია! (*Viva Maria!*)
*1974 - ლაკომბ ლუსიენი (*Lacombe Lucien*)
*1980 - ატლანტიკ სიტი *(Atlantic City)*
*1987 - ნახვამდის, ბავშვებო *(Au revoir, les enfants)*

## რესურსები ინტერნეტში 
*
*Biography on newwavefilm.com
*They Shoot Pictures, Don't They?
*Rialto Pictures Website  - entry for *Elevator to the Gallows*.

კატეგორია:ფრანგი კინორეჟისორები
კატეგორია:დაბადებული  30 ოქტომბერი
კატეგორია:დაბადებული 1932
კატეგორია:გარდაცვლილი 23 ნოემბერი
კატეგორია:გარდაცვლილი 1995
სამხრეთ-აღმოსავლეთი რეგიონი (ჩრდილოეთი მაკედონია)

**სამხრეთ-აღმოსავლეთი რეგიონი** () — რეგიონი ჩრდილოეთ მაკედონიაში. სახელწოდება მომდინარეობს გეოგრაფიული მდებარეობიდან. მოიცავს 10 თემს, 2002 წლის აღწერით რეგიონში ცხოვრობს 171 416 კაცი. ფართობი — 2 735 კმ².

## იხილეთ აგრეთვე 
* ჩრდილოეთ მაკედონიის სტატისტიკური რეგიონები

## სქოლიო
კატეგორია:ჩრდილოეთ მაკედონიის სტატისტიკური რეგიონები
ჟან-კლოდ კარიერი

**ჟან-კლოდ კარიერი** (; დ. 17 სექტემბერი, 1931 — გ.  8 თებერვალი, 2021, პარიზი) — ფრანგი სცენარისტი და მსახიობი. მჭიდროდ თანამშრომლობდა ლუის ბუნიუელთან.

## ფილმოგრაფია
## რესურსები ინტერნეტში 
*Jean-Claude Carrière Internet Movie Database.-ზე
## სქოლიო
კატეგორია:ფრანგი სცენარისტები
კატეგორია:დაბადებული 1931
კატეგორია:დაბადებული 17 სექტემბერი
კატეგორია:გარდაცვლილი   8 თებერვალი
კატეგორია:გარდაცვლილი   2021
კატეგორია:მსახიობები ანბანის მიხედვით
კატეგორია:მწერლები ანბანის მიხედვით
სკოპიეს რეგიონი

**სკოპიეს რეგიონი** () — რეგიონი  ჩრდილოეთ მაკედონიაში. მისი ადმინისტრაციული ცენტრია დედაქალაქი სკოპიე. მოიცავს 17 თემს, 2002 წლის აღწერით რეგიონში ცხოვრობს 571 040 კაცი, საიდანაც 506 926 დედაქალაქის მცხოვრებია.

## იხილეთ აგრეთვე 
* ჩრდილოეთ მაკედონიის სტატისტიკური რეგიონები

## სქოლიო
კატეგორია:ჩრდილოეთ მაკედონიის სტატისტიკური რეგიონები
ტეტოვო

**ტეტოვო** (; ) —  ქალაქი ჩრდილოეთ მაკედონიის პოლოგის რეგიონში. მდებარეობს შარ-პლანინას მთისწინეთში. მოსახლეობა — 52 915 კაცი (2002).

## ისტორია 
ქალაქი XIII საუკუნეში დაარსდა, როგორც მცირე მართლმადიდებლური დასახლება ღვთისმშობლის  ეკლესიის გარშემო და ეწოდებოდა ხტეტოვო. XIV საუკუნეში ტეტოვო, ისევე როგორც მთელი ჩრდილოეთი მაკედონია, დაიპყრო ოსმალეთის იმპერიამ. მუსულმანური მოსახლეობის ზრდამ გამოიწვია ქალაქში მეჩეთების, აბანოებისა და ბაზრების მომრავლება. ტეტოვო გახდა ადგილობრივი მიწათმფლობელებისა და ოსტატების მთავარი სავაჭრო ცენტრი. თურქების ბატონობის პერიოდში ტეტოვოს ეწოდებოდა კალკანდელენი. 1912 წელს ბალკანეთის პირველი ომის შემდეგ ტეტოვო სერბეთის ხელში გადავიდა. მეორე მსოფლიო ომის პერიოდში მართავდა იტალია და მისი მარიონეტი ალბანეთის რეჟიმი.

## რესურსები ინტერნეტში 
* ტეტოვოს თემის საიტი

კატეგორია:ჩრდილოეთ მაკედონიის ქალაქები
TaleWorlds

**TaleWorlds Entertainment** — დამოუკიდებელი ვიდეო თამაშების დეველოპერი კომპანია, რომელიც მდებარეობს ანკარაში, თურქეთის დედაქალაქში. კომპანია მუშაობს თამაშებზე 2005 წლიდან. პირველი თამაში, „Mount & Blade“, გამოვიდა 2008 წელს. სტუდია ამჟამათ მუშაობს „Mount & Blade II: Bannerlord-ზე“, როგორც დადასტურდა PC Gamer-ის ინტერვიუთი დიზაინერ და პროდიუსერ მიხეილ იესბექთან.

## შექმნილი თამაშები
* „Mount & Blade“ (2008)
* „Mount & Blade: Warband“ (2010)
* „Mount & Blade: Warband - Napoleonic Wars“ (2012)
* „Mount & Blade: With Fire & Sword“ (2011)
* „Mount & Blade II: Bannerlord“ (TBA)

## რესურსები ინტერნეტში 
*ოფიციალური საიტი
*ოფიციალური ფორუმები

## სქოლიო 
კატეგორია:თურქეთის კომპანიები
კატეგორია:ვიდეო თამაშების მწარმოებელი კომპანიები
კატეგორია:ვიდეო თამაშების კომპანიები თურქეთში
კატეგორია:2005 წელს დაარსებული კომპანიები
კატეგორია:2005 წელს დაარსებული ვიდეო თამაშების კომპანიები
მავროვოს ტბა

**მავროვოს ტბა** () — ტბა მაკედონიაში. მდებარეობს ქვეყნის ჩრდილო-დასავლეთ ნაწილში, ტყეებით შემოსილ მაღალ მთებს შორის, ზღვის დონიდან 1020 მ სიმაღლეზე. ფართობი 1370 ჰა. მაქსიმალური სიღრმე 50 მ. ტბას ერთვის მდინარე რადიკა. წარმოიქმნა კაშხლის აშენების შედეგად. ჰესი ექსპლუატაციაში გაეშვა 1959 წელს. ტბა წარმოადგენს რეგიონის ღირსშესანიშნავ ობიექტს. ზამთარში იყინება. არის თევზი.

## რესურსები ინტერნეტში 
* მავროვოს ტბა 

კატეგორია:ჩრდილოეთ მაკედონიის ტბები
ოსკარის 44-ე დაჯილდოება

**ოსკარის 44-ე დაჯილდოების ცერემონია** — საუკეთესო ფილმებისა და კინოხელოვანების რიგით 44-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ცერემონია გაიმართა 1972 წლის 10 აპრილს ლოს-ანჯელესში, კალიფორნია და მასში მონაწილეობა მიიღეს 1971 წელს გამოსულმა ფილმებმა. ოსკარის დაჯილდოებას აშშ-ში გადასცემდა NBC. დაჯილდოებაზე ყველაზე მეტი, 5 ჯილდო მიიღო ფილმმა „ფრანგი მეკავშირე“.

## ლაურეატები
კატეგორია:ოსკარის დაჯილდოების ცერემონიები
მაკედონიის სოციალისტური რესპუბლიკა

**მაკედონიის სოციალისტური რესპუბლიკა**,  () **მაკედონიის სახალხო რესპუბლიკა** (1943-1963) — იუგოსლავიის სოციალისტური ფედერაციული რესპუბლიკის შემადგენლობაში შემავალი 6 რესპუბლიკიდან ერთ-ერთი, ამჟამად მაკედონია. იუგოსლავიის დაშლის დროს მაკედონია ერთადერთი ქვეყანა იყო, რომლის მიერ დამოუკიდებლობის გამოცხადებას ბელგრადის წინააღმდეგობა არ მოჰყოლია.

## ისტორია 
თანამედროვე მაკედონიის სახელმწიფო ჩამოყალიბდა მეორე მსოფლიო ომის დროს, 1944 წლის 2 აგვისტოს „დემოკრატიული მაკედონიის“ სახელწოდებით (ოსმალეთის წინააღმდეგ 1903 წლის ილინდენის აჯანყების წლისთავზე), მაკედონიის სახალხო გათავისუფლების ანტიფაშისტური ასამბლეის პირველ პლენარულ სხდომაზე. 1945 წელს ოფიციალურად ეწოდა მაკედონიის სახალხო რესპუბლიკა. 1946 წელს მაკედონია ოფიციალურდ შევიდა იუგოსლავიის სოციალისტური ფედერაციული რესპუბლიკის შემადგენლობაში. 1963 წელს ეწოდა მაკედონიის სოციალისტური რესპუბლიკა.

იუგოსლავიის ფედერაციის შემადგენლობაში შესვლის შემდეგ ქვეყანას ჰქონდა საკუთარი კონსტიტუცია, კოლექტიური სახელმწიფოს მეთაური, მთავრობა, პარლამენტი, ოფიციალური ენა, სახელმწიფო სიმბოლოები,  შინაგან საქმეთა სამინისტრო და სხვა პრივილეგიები. გარდა ამისა, მაკედონიის სოციალისტურ რესპუბლიკას ჰყავდა მცირე რაოდენობის შეიარაღებული ძალები და ჰქონდა საგარეო საქმეთა სამინისტრო.

1990 წელს მშვიდობიანად შეიცვალა მმართველობის სისტემა სოციალისტური რესპუბლიკიდან საპარლამენტო დემოკრატიით. პირველი მრავალპარტიული არჩევნები ჩატარდა 1990 წლის 11 ნოემბერს. კირო გლიგოროვი გახდა მაკედონიის სოციალისტური რესპუბლიკის პირველი დემოკრატიულად არჩეული პრეზიდენტი. 1991 წლის 16 აპრილს ქვეყნის სახელწოდებიდან ოფიციალურად ამოიღეს სიტყვა „სოციალისტური“. საბოლოოდ, მაკედონიამ დამოუკიდებლობა გამოაცხადა  1991 წლის 8 სექტემბერის რეფერენდუმის შემდეგ. მაკედონიის რესპუბლიკა გახდა მაკედონიის სოციალისტური რესპუბლიკის ოფიციალური სამართალმემკვიდრე. 

## რესურსები ინტერნეტში 
*The Question of Self-determination and Union of the Macedonian Nation 
*Macedonia after the Second World War (1945-1991) 

კატეგორია:ჩრდილოეთ მაკედონიის ისტორია
კატეგორია:ყოფილი სლავური სახელმწიფოები
კატეგორია:ცივი ომის პერიოდის ისტორიული სახელმწიფოები
მაკედონიის სახალხო გათავისუფლების ანტიფაშისტური ასამბლეა

**მაკედონიის სახალხო გათავისუფლების ანტიფაშისტური ასამბლეა** () — ჩამოყალიბდა 1944 წლის 2 აგვისტოს, ოსმალეთის წინააღმდეგ 1903 წლის ილინდენის აჯანყების წლისთავზე და თავი გამოაცხადა დემოკრატიული მაკედონიის უმაღლეს საკანონმდებლო, წარმომადგენლობითი და აღმასრულებელი ორგანოდ. ასამბლეის ხელმძღვანელი იყო მეთოდია ანდონოვ-ჩენტო და კირო გლიგოროვი - მაკედონიის რესპუბლიკის პირველი პრეზიდენტი.

ასამბლეამ გადაწყვიტა გამოეცხადებინა მაკედონიის დამოუკიდებლობა, მაკედონური ენის ოფიციალურობა და მაკედონიის ყველა მოქალაქის თანასწორუფლებიანობა. ასამბლეამ უარყო ბულგარეთის ოკუპაციის ქვეშ დაარსებული მაკედონიის დამოუკიდებელი რესპუბლიკა. 

## რესურსები ინტერნეტში  
* Список на народните претставници од Македонија избрани за првото заседание на АСНОМ 
* АСНОМ прогласено за врховно, законодавно и извршно народно претставничко тело 
* Наташа Бунтеска „Документите на АСНОM фасцинираат со својата демократичност“ 

კატეგორია:ჩრდილოეთ მაკედონიის ისტორია
ძვლოვანი თევზები

**ძვლოვანი თევზები** () — თევზების ინფრაკლასი. აქვთ ძლიერი ჩონჩხი, ორმხრივ შეზნექილი მალები, ძლიერ გაძვალებული ქალა. მისი სხეულის სიგრძე 1 სმ (ზოგიერთი ღორჯო) — 5 მ (ლოქოები, ბარაკუდა, შიმშერი, თინუსი) აღწევს, დაფარულია ქერცლით ან ქიცვაკებითა და ძვლოვანი ფირფიტებით; ზოგი უქერცლოა. ამჟამად ძვლოვანი თევზები გაერთიანებული არიან დაახლოებით 40 რიგში და თანამედროვე თევზების 90%-ზე მეტს შეადგენენ. ბინადრობენ ნებისმიერ წყალსატევში, სადაც კი შეუძლია თევზს არსებობა. ძვლოვანი თევზები განსხვავებულსქესიანები არიან, მხოლოდ ზოგიერთია ჰერმაფროდიტი (ზღვის ქორჭილა Serranus-ის გვარისა). უმეტესობას ჩვეულებრივ ახასიათებს გარეგანი განაყოფიერება, ზოგს შინაგანი განაყოფიერება, ზოგი ცოცხლადმშობია (გამბუზიები, ქიცვიანი ზვიგენი, სკაროსი და სხვა). ძვლოვანი თევზების ერთი ნაწილი იკვებება მცენარეულობით, სხვები — ცხოველებით. ზოგი სხვა თევზებზე პარაზიტობს.  ძვლოვან თევზებს განეკუთვნება სარეწაო თევზების ძირითადი ნაწილი და მსოფლიო ჭერის 98%-ზე მეტს შეადგენს.

## ლიტერატურა 
კატეგორია:ძვლიანი თევზები
ქიცვიანი ზვიგენი

**ქიცვიანი ზვიგენი**, **კატრანი** () — თევზი ნამდვილი ზვიგენების ქვერიგისა. სხეულის სიგრძე 1,5 მ, ხოლო წონა 10 კგ აღწევს. ქარავნული პელაგური მტაცებელია. გავრცელებულია ყველა ოკეანის ზომიერ წყლებში. გვხვდება 1460 მ სიღრმეზე. რაციონი მრავალფეროვანია. იკვებება თევზებით. აქვს სხეულის გარსშემოდენილი ფორმა. შეწყვილება ხდება გაზაფხულზე. კვერცხცოცხლადმშობია. გვხვდება შავი ზღვის საქართველოს ფარგლებში, სადაც მისი ღვიძლისაგან დამზადებულ ექსტრაქტს, „კატრექსს“ იყენებენ როგორც ბიომოდულატორს და ტკივილგამაყუჩებელ საშუალებას. ქიცვიანი ზვიგენი რეწვის ობიექტია. ადამიანისთვის საშიშროებას არ წარმოადგენს.

## სქოლიო 
კატეგორია:კატრანისებრნი
ქიცვკუდა

**ქიცვკუდა** () — ხვლიკების გვარი აგამისებრთა ოჯახისა. აქვთ მოკლე, გაბრტყელებული თავი. მათი სხეულის სიგრძე 80 სმ-ს აღწევს, ზედა მხარე დაფარულია წვრილი ქერცლით, ხოლო მოკლე გაბრტყელებული კუდი ზემოდან — დიდი ეკლიანი ქერცლით. გავრცელებულია ჩრდილოეთ და აღმოსავლეთ აფრიკასა და სამხრეთ-დასავლეთ აზიაში. ბინადრობენ მშრალ კლდოვან და უდაბურ ადგილებში. ღრმად თხრიან სოროს. ახალგაზრდა ქიცვკუდები იკვებებიან წვრილ-წვრილი უხერხემლოებით, ზრდასრულნი — მცენარეებით. ქიცვკუდას ხორცსა და ქონს ზოგ ქვეყანაში საკვებად ხმარობენ.  

## ლიტერატურა 
კატეგორია:ჯოჯოსებრნი
კატეგორია:აფრიკის ქვეწარმავლები
მაკედონელები

**მაკედონელები** () — სამხრეთსლავი ხალხი, რომლებიც ცხოვრობენ ძირითადად ჩრდილოეთ მაკედონიაში. მაკედონიური დიასპორა ასევე ცხოვრობს მსოფლიოს მრავალ ქვეყანაში. მშობლიური ენა — სამხრეთსლავური მაკედონური.

მაკედონელები ცხოვრობენ ჩრდილოეთ მაკედონიაში, ავსტრალიაში, იტალიაში, საბერძნეთში, ალბანეთში, სერბეთსა და სხვა ქვეყნებში. საერთო რაოდენობა 2-2,5 მლნ. მათი უმრავლესობა აღიარებს მართლმადიდებლობას, ტორბეშები კი - ისლამს.

## ცნობილი მაკედონელები 

ფაილი:Krste P. Misirkov.jpg|კრსტე პეტკოვი, ფილოლოგი
ფაილი:Dimitrija Cupovski.jpg|დიმიტრი ჩუპოვსკი, მწერალი
ფაილი:Cede Filipovski Dame.JPG|ჩედე ფილიპოვსკი-დამე, პარტიზანი
ფაილი:Cento Monument in Skopje.JPG|მეთოდია ანტონოვ-ჩედო, პოლიტიკოსი
ფაილი:Lazar Kolishevski left.jpg|ლაზარ კოლიშევსკი, პოლიტიკოსი
ფაილი:BorisTrajkovski1.jpg|ბორის ტრაიკოვსკი, პრეზიდენტი
ფაილი:Branko-Crvenkovski.JPG|ბრანკო ცრვენკოვსკი, პრეზიდენტი
ფაილი:Pandev Lazio allenamento.JPG|გორან პანდევი, ფეხბურთელი
ფაილი:Kaliopi koncert.jpg|კალიოპი, მომღერალი
ფაილი:Goceva-ESC2007-portrait.jpg|კაროლინა გოჩევა, მომღერალი
ფაილი:Katarina Ivanovska3.jpg|კატარინა ივანოვსკა, მომღერალი

ფაილი:Toseproeskiskopje.jpg|ტოშე პროესკი, მომღერალი
ფაილი:Kuzman Ivanov.JPG|პასკო კუზმანი, არქეოლოგი

## რესურსები ინტერნეტში 
* Кто такие Македонцы? 
* МАКЕДОНСКІЙ ГОЛОСЪ — Но. 1 (9 Июня 1913 года).
* Македония — Энциклопедия «Славяне»
* Парадоксы македонской истории   
* Из истории македонского литературного языка  
* Македонцы 

## სქოლიო 
კატეგორია:მსოფლიოს ხალხები
კატეგორია:ჩრდილოეთ მაკედონიის დემოგრაფია
კატეგორია:ეთნიკური ჯგუფები
ფიფა-ს წლის ფეხბურთელი

**ფიფა-ს წლის ფეხბურთელი** () — ყოწელწლიური ჯილდო, რომელსაც მსოფლიოს წლის საუკეთესო ფეხბურთელ ქალს და მამაკაცს გადაეცემოდა ფიფას მიერ. საუკეთესო ფეხბურთელის შერჩევა ხდებოდა ფიფას წევრ ეროვნულ საფეხბურთო ნაკრებთა მწვრთნელების და კაპიტნების გამოკითხვის საფუძველზე. თითოეულ პიროვნებას საშუალება ჰქონდა დაესახელებინა სამი პიროვნება და მიენიჭებინა მათთვის 5, 3 ან 1 ქულა, გამარჯვებულის გამოვლენა ხდებოდა ქულების საერთო რაოდენობის საფუძველზე.

ჯილდო 1991 წლიდან ვაჟ ფეხბურთელებს გადაეცემოდათ, ხოლო 2001 წლიდან ასევე აჯილდოებდნენ ფეხბურთელ ქალებსაც. 2010 წლიდან ფიფას წლის საუკეთესო ვაჟი ფეხბურთელის დაჯილდოება და ფრანგული საფეხბურთო ჟურნალის France Football-ის თითქმის ანალოგიური ტიპის დაჯილდოება — ოქროს ბურთი () გაერთიანდა ერთ საერთო დაჯილდოებად — ფიფა-ს ოქროს ბურთი, რომელმაც 2015 წლამდე იარსება. ამ პერიოდში ქალ ფეხბურთელებს კვლავ ძველებური სახით გადასცემდნენ ჯილდოს. 2016 წლიდან ფიფა-მ კვლავ დამოუკიდებელი დაჯილდოება დააარსა, ამჯერად ფიფა-ს საუკეთესო ფეხბურთელის სახელწოდებით.

## გამარჯვებულები ვაჟთა შორის
### გამარჯვებულები ქვეყნების მიხედვით 
** როდესაც ერთ პოზიციაზე რამდენიმე ფეხბურთელი მოხვდა თანაბარი ქულებით*

## გამარჯვებულები ქალთა შორის
### გამარჯვებულები ქვეყნების მიხედვით 
## იხილეთ აგრეთვე
***ფიფა-ს საუკეთესო ფეხბურთელი**
*France Football-ის ოქროს ბურთი
*Onze D'or

## რესურსები ინტერნეტში 
*[ფიფა-ს წლის ფეხბურთელის დაჯილდოება ფიფა(https://ka.wikipedia.org/wiki/%E1%83%A4%E1%83%98%E1%83%A4%E1%83%90)-ს ოფიციალურ საიტზე] 
*ფიფა-ს წლის ფეხბურთელი — rsssf.com

კატეგორია:ფიფა
კატეგორია:საფეხბურთო ჯილდოები
კატეგორია:ჯილდოები ანბანის მიხედვით
სავო კლიმოვსკი

**სავო კლიმოვსკი** (, დ. 13 ივნისი, 1947, სკოპიე) — მაკედონელი პოლიტიკოსი, იურისტი, პარლამენტის ყოფილი თავმჯდომარე (1998-2000 წწ.) და ქვეყნის პრეზიდენტის მოვალეობის შემსრულებელი (1999 წ.).

## ბიოგრაფია 
სავო კლიმოვსკიმ მაგისრის სამეცნიერო ხარისხით 1974 წელს დაამთავრა სკოპიეს უნივერსიტეტის იურიდული ფაკულტეტი. სადოქტორო დისერტაცია დაიცვა 1978 წელს ლიუბლიანაში. 1971 წლიდან იურიდიული ფაკულტეტის ასისტენტია, შემდეგ დოცენტი და პროფესორი. 1992 წლიდან ფაკულტეტის დეკანია ორი ვადით. არის მრავალრიცხოვანი მონოგრაფიის და სახელმძღვანელოს ავტორი. 

## პოლიტიკური კარიერა 
1986-1991 წლებში მაკედონიის სოციალისტური რესპუბლიკის განათლების, კულტურისა და ფიზიკური კულტურის მინისტრია. 1992-2000 წლებში პარლამენტის წევრია, ხოლო 1998-2000 წლებში პარლამენტის თავმჯდომარე. კირო გლიგოროვის უფლებამოსილების გასვლიდან ბორის ტრაიკოვსკის გაპრეზიდენტებამდე პერიოდში ასრულებდა მაკედონიის პრეზიდენტის მოვალეობას. 

## რესურსები ინტერნეტში 
* ბიოგრაფია პარლამენტის ოფიციალურ საიტზე 

კატეგორია:მაკედონიის პარლამენტის თავმჯდომარეები
კატეგორია:ჩრდილოეთ მაკედონიის პრეზიდენტები
კატეგორია:დაბადებული 1947
კატეგორია:დაბადებული 13 ივნისი
კატეგორია:ცოცხალი ადამიანები
დამატი რუსტემ-ფაშა

**დამატი რუსტემ-ფაშა** ასევე **რუსტემ-ფაშა მეკრი** (, ; დ. 1500 — გ. 1561) — ოსმალეთის სულთან სულეიმან I-ის დიდი ვეზირი ეროვნებით ხორვატი.

დაქორწინებული იყო სულთან სულეიმანის ერთადერთ ქალიშვილ მიჰრიმაჰზე. იყო ჰიურემ სულთნის მომხრე და სავარაუდოდ დიდი წვლილი მიუძღვის მუსტაფას სიკვდილით დასჯის საქმეში. უნდოდა გაეტარებინა რეფორმა ოსმალეთის შეიარაღებულ ძალებში, მაგრამ წააწყდა დიდ წინააღმდეგობას და უარი თქვა თავის წინადადებაზე.
## სქოლიო
კატეგორია:ოსმალეთის იმპერიის დიდი ვეზირები
კატეგორია:დაბადებული 1500
კატეგორია:გარდაცვლილი 1561
ნახვამდის, ბავშვებო

**ნახვამდის, ბავშვებო** () — ლუი მალის 1987 წლის ავტობიოგრაფიული ფილმი. ფილმმა მიიღო  ოქროს ლომი და სეზარი საუკეთესო ფილმისთვის, ხოლო რეჟისორმა BAFTA საუკეთესო რეჟისურისთვის.

## სიუჟეტი
ფილმის მოქმედება მიმდინარეობს მეორე მსოფლიო ომის პერიოდის ოკუპირებულ საფრანგეთში. კათოლიკური კოლეჯის დირექტორი კოლეჯში სამ ებრაელ ბავშვს შეიფარებს საიდუმლოდ. ფრანგი ბიჭი, ჟულიენ კანტენი ერთ-ერთ მათგანს დაუმეგობრდება. კოლეჯის დირექტორს გესტაპოში დაასმენენ და დირექტორსა და სამივე ებრაელ ბიჭს იჭერენ.

## რესურსები ინტერნეტში
*
* 
* Au Revoir les Enfants screenplay at Google Books
*Criterion Collection essay by Philip Kemp 

კატეგორია:ფრანგული ფილმები
კატეგორია:ფრანგულენოვანი ფილმები
კატეგორია:1987 წლის ფილმები
კატეგორია:ფილმები მეორე მსოფლიო ომის შესახებ
ხენდრო

**ხენდრო** () — მრავალწლოვანი ბალახოვანი მცენარე ვარდისებრთა ოჯახისა. მისი სიმაღლე 30-35 სმ აღწევს, აქვს სამყურა, დიდი, ღია მწვანე ფოთოლი, თეთრი, ხუთფოთოლაკიანი, ჩვეულებრივ ცალსქესიანი ყვავილი (კულტურაში გვხვდება ორსქესიანი ყვავილებიც). ნაყოფი წვრილია, მოვარდისფრო-მოიისფრო, რბილობი — თეთრი, ტკბილი, ძლიერი სპეციფიკური არომატით.   

ხენდრო საკმაოდ ზამთარგამძლეა, ვერ იტანს გვალვას, უკეთ იზრდება და მსხმოიარობს ოდნავ ჩრდილიან ადგილებში. ველურად იზრდება ევროპაში. ნაყოფს იყენებენ ნედლად და გადამუშავებული სახით (მურაბა და სხვა). ცნობილია ჯიშები: შპანკა, მილანური და სხვა. ხენდროს ხშირად არასწორად მარწყვსაც უწოდებენ. ხენდრო ცნობილია აგრეთვე მუშკის მარწყვის სახელწოდებით. საქართველოში ყველგანაა გავრცელებული.  

## ლიტერატურა 
კატეგორია:ვარდისებრნი
აღმოსავლეთ ევროპის ბაქანი

**აღმოსავლეთ ევროპის ბაქანი**, **რუსეთის ბაქანი** — ევროპის ბაქანი, დედამიწის ქერქის ერთ-ერთი ყველაზე მსხვილი და შედარებით მყარი მონაკვეთი, რომელიც მიეკუთვნება უძველესი ბაქნების რიცხვს. იკავებს აღმოსავლეთ და ჩრდილოეთ ევროპის მნიშვნელოვან ნაწილს, სკანდინავიის მთებიდან ურალამდე და ბარენცისა და შავ და კასპიის ზღვამდე არსებულ ტერიტორიას. აღმოსავლეთ ევროპის ბაქნის აღმოსავლეთი საზღვარი ჰერცინულ ნაოჭა სტრუქტურებზე გადის, ახალი მიწის დასავლეთი სანაპიროს, იუგორსკი-შარის, პაი-ხოის, ურალის მთებისა და მდინარე ემბის გაყოლებით; სამხრეთი საზღვარი — იმიერკავკასიაზე, ჩრდილოეთ ყირიმზე, დობრუჯაზე; დასავლეთი — კარპატების რკალზე, დაახლოებით მდინარე ვისლის გაყოლებით, და იუტლანდიის ნახევარკუნძულზე; ჩრდილოეთით აღმოსავლეთ ევროპის ბაქანი ემიჯნება ნორვეგიის კალედონიდებს, საიდანაც საზღვარი ფრანც-იოსების მიწის არქიპელაგზე გადადის. ბაქნის ჩრდილო ნაწილს ბარენცის ზღვა ფარავს. ბაქნის საზღვრებში გამოიყოფა ფარები, ანტეკლიზები და სინეკლიზები. ეს სტრუქტურული ელემენტები თანამედროვე რელიეფშია ასახული. კამბრიულამდელი საძირკვლის გამოსავლები ზედაპირზე ბალტიისა და უკრაინის ფარების სახით აღინიშნება. აღმოსავლეთ ევროპის ბაქნის ყველაზე ღრმა და მოძრავი უბანია კასპიისპირა სინეკლიზა.

აღმოსავლეთ ევროპის ბაქნის ისტორიაში გამოიყოფა ორი მსხვილი პერიოდი. პირველი პერიოდის მსვლელობისას, რომელმაც მოიცვა მთელი არქეული, ადრეული და შუა პროტეროზოური ეონი (3500-1600 მლნ. წელი), მიმდინარეობდა კრისტალური ფუნდამენტის ფორმირება; მეორე პროცესის მსვლელობისას საკუთრივ, ბაქნისებური განვითარება, დანალექი საფრისა და თანამედროვე სტრუქტურის წარმოქმნა.

ბაქნის საფუძველი აგებულია კამბრიულისწინა ინტენსიურად დანაოჭებული კრისტალური ქანებით (გნაისები, კრისტალური ფიქლები), რომლებიც ბალტიისა და უკრაინის ფარის ფარგლებში გაშიშვლებულია, სხვაგან, კი დიდ ფართობზე დაფარულია დანალექი ქანებით. იქ, სადაც ბაქნის საფუძველი გაშიშვლებულია ან ახლოსაა ზედაპირთან, წარმოდგენილია დენუდაციური მაღლობები და ჭიუხები, ხოლო ბაქნის ღრმად დაძირულ საფუძველზე ვაკეები და დაბლობებია განვითარებული.  

ფუნდამენტის სასარგებლო წიაღისეულებია: რკინის მადნები, ნიკლის, სპილენძის, ტიტანის, ქარსის, პეგმატიტის, აპატიტისა და სხვათა მადნები. დანალექი საფარი შეიცავს საწვავი აირისა და ნავთობის ბუდობებს, ქვისა და კალიუმის მარილების საბადოებს, წიაღისეულ ნახშირს, ფოსფორიტებს, ბოქსიტებს, 
სამშენებლო ნედლეულის საბადოებს, აგრეთვე მტკნარი და მინერალური წყლების ბუდობებს.  

## სქოლიო 
კატეგორია:კრატონები 
კატეგორია:ისტორიული გეოლოგია 
კატეგორია:სასარგებლო წიაღისეულების გეოლოგია 
კატეგორია:სტრუქტურული გეოლოგია 
კატეგორია:ევროპის გეოლოგია